РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/554-15

17. децембар 2015. године

Б е о г р а д

З А П И С Н И К

161. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 17. ДЕЦЕМБРА 2015. ГОДИНЕ

Седница је почела у 9,59 часова.

Седницом је председавала Биљана Хасановић Кораћ, заменик председника Одбора.

Седници су присуствовали чланови Одбора: Бранка Јанковић, Јасмина Обрадовић, заменик члана Биљане Пантић Пиље, Биљана Савовић, заменик члана Светислава Вукмирице, Драган Половина, Тања Томашевић Дамњановић, Жарко Обрадовић, Неђо Јовановић, Ана Марије Вичек, заменик члана Балинта Пастора.

Седници нису присуствовали чланови Одбора: Верољуб Арсић, Драган Николић, мр Александар Мартиновић, Жарко Мићин, Петар Петровић, Мирко Чикириз, Весна Бесаровић и Гордана Чомић, као ни њихови заменици.

Седници су присуствовали: Зоран Балиновац, помоћник министра, Неда Кубуровић, помоћник министра, Јован Ћосић, начелник Одељења, Неда Марковић и Јелена Деретић, самостални саветници у Министарству правде.

На предлог заменика председника Одбора, једногласно (са 9 гласова за) је усвојен следећи

Д н е в н и р е д:

1. Разматрање амандмана на Предлог закона о извршењу и обезбеђењу, који је поднела Влада;

Тачка дневног реда. Разматрање амандмана на Предлог закона о извршењу и обезбеђењу, који је поднела Влада.

Одбор је у складу са чланом 164. Пословника Народне скупштине размотрио амандман који је на члан 28. Предлога закона o извршењу и обезбеђењу поднео Одбор за правосуђе, државну управу и локалну самоуправу и сматра да је амандман у складу са Уставом и правним системом Републике Србије.

Одбор је одлуку донео једногласно (са 9 гласова за).

За известиоца Одбора на седници Народне скупштине одређен је заменик председникa Одбора.

Седница је завршена у 10,05 часова.

Саставни део записника чине стенографске белешке.

СЕКРЕТАР ЗАМЕНИК ПРЕДСЕДНИКА

др Радоје Церовић Биљана Хасановић - Кораћ